รัฐบาลไทย-ข่าวทำเนียบรัฐบาล-นายกรัฐมนตรีเป็นประธานประชุมคณะกรรมการ ป.ย.ป. ครั้งที่ 1/63 เห็นชอบหลักการ ให้สำนักงาน ป.ย.ป. เร่งรัดดำเนินการขับเคลื่อน ประเด็นการปฏิรูปสำคัญ ให้เห็นผลอย่างเป็นรูปธรรม
วันศุกร์ที่ 19 มิถุนายน 2563
นายกรัฐมนตรีเป็นประธานประชุมคณะกรรมการ ป.ย.ป. ครั้งที่ 1/63 เห็นชอบหลักการ ให้สํานักงาน ป.ย.ป. เร่งรัดดําเนินการขับเคลื่อน ประเด็นการปฏิรูปสําคัญ ให้เห็นผลอย่างเป็นรูปธรรม
นายกรัฐมนตรีเป็นประธานประชุมคณะกรรมการ ป.ย.ป. ครั้งที่ 1/63 เห็นชอบหลักการให้สํานักงาน ป.ย.ป. เร่งรัดดําเนินการขับเคลื่อน ประเด็นการปฏิรูปสําคัญ ให้เห็นผลอย่างเป็นรูปธรรม
วันนี้ (19 มิ.ย.63) เวลา 13.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (คณะกรรมการ ป.ย.ป.) ครั้งที่ 1/2563 โดยมี พลเอก ประวิตร วงษ์สุวรรณ รองนายกรัฐมนตรี นายวิษณุ เครืองาม รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทยนายอุตตม สาวนายน รัฐมนตรีว่าการกระทรวงการคลังเข้าร่วมการประชุม ภายหลังเสร็จสิ้นการประชุม นางพงษ์สวาท กายอรุณสุทธิ์ รองเลขาธิการคณะกรรมการกฤษฎีกา รักษาราชการแทนผู้อํานวยการสํานักงาน ป.ย.ป. แถลงผลการประชุมในประเด็นต่าง ๆ สรุปสาระสําคัญดังนี้
ที่ประชุมรับทราบผลงานสําคัญของสํานักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สํานักงาน ป.ย.ป.) ที่ผ่านมาสํานักงาน ป.ย.ป. ได้ร่วมกับส่วนราชการและหน่วยงานต่าง ๆ ดําเนินการเพื่อขับเคลื่อนงานและแก้ไขปัญหาต่าง ๆ อาทิ 1. ปรับปรุงพัฒนากฎหมาย ระเบียบ และหลักเกณฑ์ (Regulatory Guillotine) โดยคัดเลือกจากเรื่องเร่งด่วนที่ช่วยเพิ่มขีดความสามารถในการแข่งขันของประเทศ 2 เรื่อง ได้แก่ การปรับปรุงและออกระเบียบเกี่ยวกับการรายงานตัวของคนต่างด้าว และการทบทวนกฎหมายและกระบวนงานที่เกี่ยวกับการอนุญาตเครื่องพิมพ์สามมิติ เพื่ออํานวยความสะดวกและลดภาระให้กับประชาชน 2. ขับเคลื่อนการลดความเหลื่อมล้ํา โดยดําเนินโครงการนําร่องการบูรณาการการสร้างโอกาสและลดความเหลื่อมล้ําให้ผู้ถือบัตรสวัสดิการแห่งรัฐร่วมกับหน่วยงานต่าง ๆ ในพื้นที่จังหวัดที่เกิดปัญหาความยากจน และการจัดประกวดรางวัลเลิศรัฐ สาขาการบริหารราชการแบบมีส่วนร่วม ประเภทรางวัลร่วมใจแก้จน เพื่อสร้างแรงจูงใจให้หน่วยงานที่มีการบูรณาการงานด้านการลดความเหลื่อมล้ํา แก้ไขปัญหาความยากจน
3. บูรณาการข้อมูลสารสนเทศอิเล็กทรอนิกส์สําหรับผู้พิการ เพื่อให้ผู้พิการมีบัตรประจําตัว ผู้พิการดิจิทัลสําหรับเป็นช่องทางในการเข้าถึงสวัสดิการและบริการภาครัฐ แหล่งเงินทุนของกองทุนส่งเสริมและพัฒนาคุณภาพชีวิตคนพิการ และข้อมูลตําแหน่งการจ้างงานตามข้อจํากัดทางด้านร่างกาย ซึ่งปัจจุบันอยู่ระหว่างการพัฒนาแอปพลิเคชันบนโทรศัพท์เคลื่อนที่ 4. ป้องกันและบรรเทาปัญหาฝุ่นควันนําร่องที่จังหวัดเชียงใหม่ มีการกําหนดมาตรฐานค่า PM 2.5 สําหรับเผยแพร่สู่สาธารณะ และร่วมพัฒนาระบบและแอปพลิเคชัน AirCMI ที่เปิดให้บริการทั้งระบบ Android และ IOS โดยปัจจุบันมีจํานวนการดาวน์โหลดทั้งสิ้นกว่า 80,000 ครั้ง 5. ปฏิรูประบบร้องเรียนร้องทุกข์ของประเทศ โดยการบูรณาการข้อมูลสารสนเทศเพื่อวิเคราะห์ประมวลผลเรื่องร้องเรียนหรือร้องทุกข์จากประชาชน ทําให้ภาครัฐมีข้อมูลร้องเรียนร้องทุกข์จากประชาชนเกี่ยวกับการดําเนินการตามแผนการปฏิรูปประเทศ ยุทธศาสตร์ชาติ แผนแม่บท และแผนการสร้างความสามัคคีปรองดอง ที่นําไปกําหนดหรือปรับเปลี่ยนนโยบายการบริหารประเทศได้อย่างมีประสิทธิภาพ
ที่ประชุมเห็นชอบแนวทางการดําเนินงานของสํานักงาน ป.ย.ป. โดยสํานักงาน ป.ย.ป. จะรับประเด็นยุทธศาสตร์ชาติและประเด็นปฏิรูปประเทศจากคณะกรรมการ ป.ย.ป. รวมทั้งประเด็นกิจกรรมที่จะส่งผลต่อประชาชนอย่างมีนัยสําคัญจากจากสํานักงานสภาพัฒนาการเศรษฐกิจและสังคมแห่งชาติ (สศช.) ที่มีระบบ eMENSCR สําหรับการติดตาม ตรวจสอบ และประเมินผลการดําเนินงานของส่วนราชการต่าง ๆ และประเด็นปฏิรูปจากคณะกรรมการปฏิรูปประเทศด้านต่าง ๆ โดยมีกลุ่มขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (กลุ่ม ป.ย.ป.) กระทรวง ทําหน้าที่ติดตามรายงานความคืบหน้าและปัญหาและอุปสรรคของการดําเนินการขับเคลื่อนต่อสํานักงาน ป.ย.ป. เพื่อจัดทํารายงานและเสนอแนวทางการดําเนินการแก้ไขต่อคณะกรรมการ ป.ย.ป. ต่อไป
พร้อมกันนี้ ที่ประชุมเห็นชอบการทบทวนความจําเป็นและมีอยู่ และการแต่งตั้งคณะกรรมการต่าง ๆ เพื่อขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง และยังเห็นชอบให้แต่งตั้งคณะกรรมการขึ้น 1 คณะ ได้แก่ คณะกรรมการดําเนินการปฏิรูปกฎหมายในระยะเร่งด่วน เพื่อให้การขับเคลื่อนการปฏิรูปประเทศในส่วนที่ต้องมีการปรับปรุง แก้ไข หรือการตรากฎหมายเป็นไปด้วยความต่อเนื่องและมีประสิทธิภาพ
ที่ประชุมยังเห็นชอบกลไกในการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง โดยที่ประชุมเห็นชอบให้สํานักงาน ป.ย.ป. ขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดองขับเคลื่อนงานผ่าน 2 กลไก ได้แก่ กลุ่ม ป.ย.ป. กระทรวง และหลักสูตรการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง (หลักสูตร ป.ย.ป.)
นอกจากนี้ ในประเด็นขับเคลื่อนสําคัญของคณะกรรมการ ป.ย.ป. ที่ประชุมเห็นชอบในหลักการให้สํานักงาน ป.ย.ป. ประสานงานกับหน่วยงานที่เกี่ยวข้องเร่งรัดดําเนินการขับเคลื่อนประเด็นการปฏิรูปสําคัญให้เห็นผลอย่างเป็นรูปธรรม เช่น (1) การขับเคลื่อนแผนการปฏิรูปประเทศด้านกฎหมาย ประเด็นปฏิรูป 2 ยกเลิกหรือปรับปรุงกฎหมายที่ล้าสมัย และเป็นอุปสรรคต่อการดํารงชีวิตหรือการประกอบอาชีพของประชาชน (2) การขับเคลื่อนและสร้างการรับรู้ผลการดําเนินการตามแผนการปฏิรูปประเทศด้านการป้องกันและปราบปรามการทุจริตและประพฤติมิชอบ และ (3) การขับเคลื่อนแผนการปฏิรูปประเทศด้านการศึกษา โดยให้สํานักงาน ป.ย.ป. จัดทํารายละเอียดเสนอนายกรัฐมนตรีพิจารณาต่อไป
“นายกรัฐมนตรีให้ความสําคัญกับการประชุมในวันนี้มาก การทํางานของคณะกรรมการ ป.ย.ป. หรือสํานักงาน ป.ย.ป. จะเป็นองค์กรที่เข้ามาเติมเต็มในเรื่องการขับเคลื่อน ประสาน เร่งรัดติดตามการดําเนินงานเรื่องยุทธศาสตร์ชาติ การปฏิรูปประเทศ ที่ได้มีการกําหนดเรื่องแผนไว้แล้ว ซึ่งในการทํางานนี้ เดิมมีคณะกรรมการยุทธศาสตร์ชาติ และคณะกรรมการปฏิรูปประเทศ ที่มีสภาพัฒนาการเศรษฐกิจและสังคมแห่งชาติ (สศช.) ทําหน้าที่เป็นฝ่ายเลขานุการ ขับเคลื่อนงาน ซึ่งเมื่อทั้ง 2 คณะกรรมการได้กําหนดแผนและแนวทางการทํางานทั้งหมดแล้ว จะลงสู่หน่วยปฏิบัติคือกระทรวง ทบวง กรมที่ต้องรับประเด็นต่าง ๆ ไปปฏิบัติ โดยคณะกรรมการ ป.ย.ป. หรือสํานักงาน ป.ย.ป. จะทําหน้าที่ประสาน เร่งรัด ขับเคลื่อนไปยังกระทรวง ทบวง กรม เป็นหน่วยงานที่ส่งเสริมสนับสนุนการทํางานของ สศช.” นางพงษ์สวาทกล่าว
ในตอนท้าย นางพงษ์สวาทกล่าวว่าในเรื่องการปฏิรูปการศึกษา ในแผนปฏิรูปประเทศได้กําหนดแผนการปฏิรูปประเทศไว้ 7 กิจกรรมสําคัญ โดยมีหลายเรื่องที่สํานักงาน ป.ย.ป. จะสามารถผลักดันทําได้เลย ซึ่งที่ประชุมวันนี้ก็ได้มีมติเห็นชอบ เช่น เรื่องการพัฒนาเด็กเล็ก การปรับปรุงหลักสูตรการศึกษาปฐมวัย เป็นต้น โดยสํานักงาน ป.ย.ป. จะได้ขับเคลื่อนเป็นเรื่องเร่งด่วนและดําเนินการต่อไป
-----------------
กลุ่มประชาสัมพันธ์และเผยแพร่ สํานักโฆษก
(ข้อมูลจากฝ่ายเลขานุการคณะกรรมการ ป.ย.ป.)